paragraph_text: 300px|desno|float|mini|Skijanje telemark tehnikom. Telemark je jedna od tehnika koja se koristi u skijanju. Otac te tehnike je Norvežanin Sondre Norheim, koji je konstruirao skijaški vez koji je omogućio telemark tehniku. Takav vez karakterizira činjenica da peta nije fiksirana za skiju nego joj je omogućeno podizanje od skije. Tako je u zavoju unutarnja noga uvijek savijena u koljenu i ta skija je pomaknuta nešto iza donje (vanjske) skije te je samim time peta podignuta u zrak. Tehnika je polako pala u zaborav s razvojem alpskog veza i alpske tehnike. S razvojem novih tehnologija i materijala tek se krajem dvadesetog stoljeća vraća “u modu” i to u SAD-u i odatle se opet širi svijetom. Danas su glavni centri upravo Skandinavske zemlje i sjevernoamerički kontinent.